स्त्री जितनी सुंदर और कोमल है, उतनी ही जटिल भी। बुद्धि,प्रतिभा और समझ की दृष्टि से वह पुरुष से कमतर नहीं है, किंतु शरीर–रचना और मानसिक बुनावट की दृष्टि से स्त्री–पुरुष में जो नैसर्गिक अंतर है, उससे इनका कर पाना मुश्किल है। पुरुष की तुलना में औरत अधिक सहिष्णु,नमनीय, निष्ठावान, त्यागमयी और समर्पित है। विशेष हॉरमोन्स की वजह से वह पुरुष की बजाय ज्यादा सहनशील है। स्त्री की निष्ठा और सहन–शक्ति के इसी गुण के कारण संस्कृति पर चौतरफा हमलों के बावजूद भी हमारे समाज में भारतीयता मौजूद है। हिन्दी के एक प्रगतिशील कार्य के अनुसार यदि प्रेम करने वाली और घर चलाने वाली स्त्रियाँ नहीं होती तो यह दुनिया एक मरुस्थल के अतिरिक्त क्या होती। स्त्री अपने इन गुणों की बनावटी प्रशंसा के जाल में फँसकर प्राय: प्रताडि़त और इस्तेमाल होती रही है। पुरुष द्वारा आदर्श नारी का नारा एक तरह का छल है।